

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2025 m. vasario 19 d. Nr. P17-15

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u išnuomoti biudžetinei įstaigai Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos 10 metų terminui jos nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą:

1. Administracines patalpas Radviliškyje, Gedimino g. 63A (patalpų unikalus numeris – 7196-2000-5018, išnuomojamų patalpų indeksai – 1-12, 1-13, išnuomojamų patalpų bendras plotas – 42,13 kv. metro, su dalimi bendro naudojimo patalpų, kurių plotas – 14,03 kv. metro, visų išnuomojamų patalpų bendras plotas – 56,16 kv. metro).
2. 0,05 dalį vandentiekio tinklų Radviliškyje, Gedimino g. 63A (unikalus numeris – 4400-2052-4956).
3. 0,05 dalį nuotekų tinklų Radviliškyje, Gedimino g. 63A (unikalus numeris – 4400-2052-4978).
4. 0,05 dalį lietaus nuotekų tinklų Radviliškyje, Gedimino g. 63A (unikalus numeris – 4400-2052-4989).

Generalinis direktorius Gintaras Makšimas

Parengė

Ieva Stankuvienė